[pic] | EUROOPA ÜHENDUSTE KOMISJON |

Brüssel 7.12.2006

KOM(2006) 772 lõplik

Ettepanek

NÕUKOGU OTSUS

nõukogu seisukoha kohta EÜ-Bulgaaria assotsiatsiooninõukogus, mis käsitleb ühelt poolt Euroopa Ühenduste ja nende liikmesriikide ning teiselt poolt Bulgaaria Vabariigi vahel assotsiatsiooni loomist käsitleva Euroopa lepingu lisaprotokolli artikli 3 sätete muutmist seoses Euroopa lepingu protokolli nr 2 artikli 9 lõikes 4 ette nähtud perioodi pikendamisega

(komisjoni esitatud)

SELETUSKIRI

1. Kuni ühinemiseni reguleeritakse Bulgaaria terasetööstuse restruktureerimisprotsessi Bulgaaria valitsusega sõlmitud Euroopa lepingu protokolliga nr 2. [1] Kõnealuse protokolli artikli 9 lõike 4 kohaselt võib Bulgaaria viie aasta jooksul pärast lepingu jõustumist (st kuni 1997. aasta lõpuni) ja erandina sama artikli lõike 1 punkti iii sätetest anda terasetoodetele erandkorras riigiabi restruktureerimise läbiviimiseks juhul, kui: (a) see aitab muuta abisaavad ettevõtted restruktureerimisperioodi lõpuks tavalistes turutingimustes elujõulisteks, (b) sellise abi suurus ja ulatus ei ole suuremad kui elujõulisuse tagamiseks vältimatult vajalik ning abi vähendatakse järk-järgult, (c) luuakse riiklik restruktureerimiskava, milles määratakse meetmed, millega kompenseeritakse abist tulenev konkurentsieelis, nt Bulgaaria tootmisvõimsuse vähendamine.

2. Esialgne viieaastane periood lõppes 31. detsembril 1997. Bulgaaria valitsus esitas assotsiatsiooninõukogule taotluse pikendada esialgset perioodi. Ühendus ja Bulgaaria kirjutasid 21. novembril 2002. aastal alla Euroopa lepingu lisaprotokollile (edaspidi "Euroopa lepingu lisaprotokoll"), millega pikendati alates 1. jaanuarist 1998 kaheksa aastaga perioodi, mille jooksul võib Bulgaaria vastavalt Euroopa lepingu protokolli nr 2 artikli 9 lõike 4 sätetele anda erandkorras riigiabi restruktureerimiseks. Lisaprotokolli tingimuste kohaselt sõltub tähtaja pikendamine mitme tingimuse täitmisest. Bulgaaria peab komisjonile esitama reformiprogrammi ja äriplaanid ning komisjon annab lõpliku hinnangu, kas kõnealune kava või plaanid täidavad Euroopa lepingu protokolli nr 2 artikli 9 lõikes 4 loetletud tingimused, mille põhjal nõukogu otsustab, kas kõnealune kava ja plaanid on kooskõlas kõnealuse artikliga.

3. 18. märtsil 2004. aastal võttis Bulgaaria valitsus vastu terasesektori riikliku restruktureerimiskava ja ainukesena riigiabi saava äriühingu, Kremikovtzi individuaalse äriplaani, mis hõlmab aastaid 1998–2006. Komisjoni talituste hinnangu kohaselt täidavad riiklik restruktureerimiskava ja individuaalne äriplaan Euroopa lepingu protokolli nr 2 terast käsitlevad tingimused. Riiklikus restruktureerimiskavas ja individuaalses äriplaanis nähti ette, et Kremikovtzi AD saab restruktureerimisperioodi lõpuks elujõuliseks. See võimaldas komisjonil kinnitada erakorraliselt restruktureerimiseks antava riigiabi andmise perioodi pikendamise kuni 31. detsembrini 2005. aastal või kuni ühinemiskuupäevani, olenevalt sellest, kumb on varasem (nõukogu 18. oktoobri 2004. aasta otsus nr. 2004/746/EÜ[2]).

4. Euroopa Liit ja Bulgaaria leppisid kokku, et jälgivad tähelepanelikult reformiprogrammi rakendamist kuni 2007. aasta lõpuni. Kõnealused kohustused on loetletud ELi 2004. aasta juuni ühises seisukohas (CONF-BG 18/04), mis viis ühinemisläbirääkimistel konkurentsipeatüki sulgemiseni.

5. Bulgaaria kuue kuu aruannete ja komisjoni nimel 2005. aastal korraldatud iga-aastase sõltumatu hinnangu alusel läbi viidud kontroll näitas, et Bulgaaria jäi märkimisväärselt maha restruktureerimiskava jaoks ettenähtud võrdlusnäitajatest. Väliskonsultantide 2006. aasta kevadel läbi viidud täiendav analüüs näitas, et riigiabi saava ettevõtte Kremikovtzi AD suutlikkus on jätkuvalt allapool prognoositut ning praeguste turutingimuste korral ei saavuta Kremikovtzi AD 2006. aasta lõpuks elujõulisust nagu nõuab restruktureerimiskava.

6. Komisjoni ja Bulgaaria valitsuse vahel toimunud läbirääkimiste tulemusena otsustas 2005. aasta augustist Kremikovtzi uueks enamusaktsionäriks[3] saanud Global Steel Holding koostada uue individuaalse äriplaani, mida tutvustati esmakordselt 2006. aasta mais. Kõnealuse kava kohaselt tuleks muuta äriühingu investeerimis- ning turunduskava ja pikendada restruktureerimisperioodi kuni 2008. aasta lõpuni.

7. Sellest tulenevalt koostas Bulgaaria valitsus muudetud riikliku restruktureerimiskava, mille valitsus kiitis heaks 13. septembril 2006. aastal, ja teavitas sellest komisjoni 19. septembril 2006. aastal. Kõnealuse NRPga kinnitatakse restruktureerimisperioodi, juhatuse tegevuse ja terasesektori restruktureerimise järelevalveprotsessi pikendamine kuni 2009. aasta maini. Siiski ei taotle Bulgaaria restruktureerimisabi andmise perioodi pikendamist, st pärast 31. detsembrit 2005. Samuti ei ole varasemal perioodil antud riigiabi määr ületanud eelmises individuaalses äriplaanis sätestatud määra. Kui komisjon tuvastab kontrolli põhjal olulisi lahknevusi makromajanduslike arengute prognoosidest, vaatlusaluse äriühingu finantsolukorrast või elujõulisuse hinnangust, võib ta nõuda Bulgaarialt vajalike meetmete võtmist, et tugevdada või muuta asjaomase äriühingu Kremikovtzi AD restruktureerimismeetmeid. Muudetud riiklikus restruktureerimiskavas on ka sätestatud, et juhul kui peamisi restruktureerimismeetmeid ei täideta 2008. aasta lõpuks, nagu on Kremikovtzi oma uuendatud individuaalses äriplaanis ette näinud, nõuavad Bulgaaria ametiasutused äriühingult sisse asjakohase summa riigiabi.

8. Terasesektori riikliku restruktureerimiskava muutmine ja Bulgaaria võetud uued kohustused põhjendamatult makstud riigiabi sissenõudmiseks teevad vajalikuks Euroopa lepingu lisaprotokolli muutmise.

9. Komisjon esitab nõukogu otsuse ettepaneku, millega võetakse vastu ühenduse seisukoht kõnealuse lisaprotokolli artikli 3 muutmise vajalikkuse kohta.

10. Nõukogule tehakse seetõttu ettepanek kiita heaks lisatud otsuse eelnõu, mis käsitleb EÜ-Bulgaaria assotsiatsiooninõukogus esitatavat ühenduse seisukohta Euroopa lepingu lisaprotokolli artikli 3 muutmise kohta.

Ettepanek

NÕUKOGU OTSUS

nõukogu seisukoha kohta EÜ-Bulgaaria assotsiatsiooninõukogus, mis käsitleb ühelt poolt Euroopa Ühenduste ja nende liikmesriikide ning teiselt poolt Bulgaaria Vabariigi vahel assotsiatsiooni loomist käsitleva Euroopa lepingu lisaprotokolli artikli 3 sätete muutmist seoses Euroopa lepingu protokolli nr 2 artikli 9 lõikes 4 ette nähtud perioodi pikendamisega

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse otsust 94/908/EÜ, ESTÜ, Euratom, nõukogu ja komisjoni 19. detsembri 1994. aasta otsust Euroopa lepingu sõlmimise kohta ühelt poolt Euroopa ühenduste ja nende liikmesriikide ning teiselt poolt Bulgaaria Vabariigi vahel, [4] eriti selle artikli 2 lõiget 1,

võttes arvesse komisjoni ettepanekut

ning arvestades järgmist:

(1) Ühelt poolt Euroopa Ühenduste ja nende liikmesriikide ning teiselt poolt Bulgaaria vahel on seoses Euroopa lepingu protokolli nr 2 artikli 9 lõikes 4 sätestatud perioodi pikendamisega sõlmitud 21. novembril 2002. aastal Euroopa lepingu lisaprotokoll. Lisaprotokolli muudeti ELi-Bulgaaria assotsiatsiooninõukogu 28. detsembri 2004. aasta otsusega nr 1/2004. [5]

(2) Artikli 4 kohaselt võib lisaprotokolli muuta assotsiatsiooninõukogu otsusega.

ON TEINUD JÄRGMISE OTSUSE:

Ainus artikkel

Euroopa Ühenduste ja Bulgaaria vahelise assotsieerumislepinguga loodud assotsiatsiooninõukogus vastu võetav ühenduse seisukoht põhineb käesolevale otsusele lisatud EÜ-Bulgaaria assotsiatsiooninõukogu otsuse eelnõul.

Brüssel,

Nõukogu nimel

eesistuja

EÜ-Bulgaaria assotsiatsiooninõukogu otsus nr xxx/2006

Brüssel, [kuupäev]

millega muudetakse ühelt poolt Euroopa Ühenduste ja nende liikmesriikide ning teiselt poolt Bulgaaria Vabariigi vahel assotsiatsiooni loomist käsitleva Euroopa lepingu lisaprotokolli artiklit 3 seoses Euroopa lepingu protokolli nr 2 artikli 9 lõikes 4 ette nähtud perioodi pikendamisega (2006/xxx/EÜ)

ASSOTSIATSIOONINÕUKOGU,

võttes arvesse ühelt poolt Euroopa ühenduste ja nende liikmesriikide ning teiselt poolt Bulgaaria Vabariigi vahel assotsiatsiooni loomist käsitlevat Euroopa lepingut,

võttes arvesse ühelt poolt Euroopa ühenduste ja nende liikmesriikide ning teiselt poolt Bulgaaria Vabariigi vahel assotsiatsiooni loomist käsitleva Euroopa lepingu lisaprotokolli seoses Euroopa lepingu protokolli nr 2 artikli 9 lõikes 4 sätestatud perioodi pikendamisega, eriti selle artiklit 4,

ning arvestades järgmist:

(1) Bulgaaria teatas hiljuti, et ei suuda praeguse riikliku restruktureerimiskava ja individuaalse äriplaani alusel täita Euroopa lepingu protokolli nr 2 artikli 9 lõike 4 tingimusi Seetõttu esitas Bulgaaria Euroopa Komisjonile muudetud restruktureerimiskava ja äriplaani. Bulgaaria teeb restruktureerimiskavas ettepaneku, et juhul kui restruktureerimise rakendamise järelevalve näitab, et Euroopa lepingu protokolli nr 2 asjaomased nõuded ja peamised restruktureerimismeetmed (sealhulgas kõik teostatud investeeringuid) on täitmata, või kui restruktureerimisperioodi vältel on Bulgaaria andnud terasetööstusele ja eelkõige Kremikovtzi AD-le täiendavat riigiabi, nõuab Bulgaaria vastavalt enne või pärast Euroopa Liiduga ühinemist kohaldatava õiguse alusel sisse kogu kõnealuste tingimustega vastuolus antud abi.

(2) Komisjon hindas Bulgaaria esitatud muudetud restruktureerimiskava ja äriplaani. Hinnang näitab, et restruktureerimiskava ja äriplaani rakendamine lubab asjaomasel äriühingul muutuda elujõuliseks ja täita Euroopa lepingu protokolli nr 2 artikli 9 lõike 4 tingimused.

(3) Euroopa Liit ja Bulgaaria leppisid kokku, et jälgivad tähelepanelikult restruktureerimiskava rakendamist. Kui komisjon tuvastab jälgimise põhjal olulisi lahknevusi makromajanduslike arengute prognoosidest, vaatlusaluse äriühingu finantsolukorrast või elujõulisuse hinnangust, peaks tal Euroopa Ühenduse nimel olema võimalus nõuda Bulgaarialt vajalike meetmete võtmist, et tugevdada või muuta asjaomase äriühingu Kremikovtzi AD restruktureerimismeetmeid.

(4) Ühelt poolt Euroopa Ühenduste ja nende liikmesriikide ning teiselt poolt Bulgaaria Vabariigi vahel assotsiatsiooni loomist käsitlevat Euroopa lepingu lisaprotokolli peaks seetõttu seoses Euroopa lepingu protokolli nr 2 artikli 9 lõikes 4 (edaspidi "Euroopa lepingu lisaprotokoll") sätestatud perioodi pikendamisega vastavalt muutma.

ON TEINUD JÄRGMISE OTSUSE:

Artikkel 1

Ühelt poolt Euroopa Ühenduste ja nende liikmesriikide ning teiselt poolt Bulgaaria Vabariigi vahel assotsiatsiooni loomist käsitleva Euroopa lepingu lisaprotokolli artikkel 3 asendatakse seoses Euroopa lepingu protokolli nr 2 artikli 9 lõikes 4 ette nähtud perioodi pikendamisega järgmiselt:

„Artikkel 3

Euroopa Komisjon kontrollib Euroopa Ühenduse nimel regulaarselt artiklis 2 osutatud restruktureerimiskava ja äriplaanide rakendamist. Bulgaaria nimel tegeleb kontrolliga rahandusministeerium. Juhul kui Euroopa lepingu protokolli nr 2 artikli 9 lõike 4 tingimuste täitmine on ebatõenäoline, võib Euroopa Komisjon nõuda Bulgaarialt asjakohaste meetmete võtmist, et muuta äriühingu Kremikovtzi AD restruktureerimiskava.

Euroopa Komisjon otsustab, kas restruktureerimiskava ja plaanid on täielikult täidetud ja kooskõlas Euroopa lepingu protokolli nr 2 artikli 9 lõike 4 nõuetega.

Juhul kui restruktureerimiskava ja plaanide rakendamise järelevalve näitab, et Euroopa lepingu protokolli nr 2 asjaomased nõuded ja peamised restruktureerimismeetmed (sealhulgas kõik teostatud investeeringud) on täitmata, või kui restruktureerimisperioodi vältel on Bulgaaria andnud terasetööstusele ja eelkõige Kremikovtzi AD-le täiendavat riigiabi, peab Bulgaaria kogu kõnealuste tingimustega vastuolus antud abi vastavalt enne või pärast Euroopa Liiduga ühinemist sisse nõudma.

Artikkel 2

Käesolev otsus jõustub selle vastuvõtmise päeval assotsiatsiooninõukogus.

Brüssel, (kuupäev) 2006.

Assotsiatsiooninõukogu nimel

eesistuja

[1] EÜT L 358, 31.12.1994, lk 3.

[2] Euroopa lepingu lisaprotokoll, mida on muudetud ELi-Bulgaaria assotsiatsiooninõukogu otsusega nr 1/2004, ELT L 68, 15.3.2005, lk. 41.

[1] EÜT L 358, 31.12.1994, lk 91

[2] ELT L 328, 30.10.2004, lk 101.

[3] 25% aktsiatest kuuluvad riigile

[4] EÜT L 358, 31.12.1994, lk 1.

[5] ELT L 68, 15.3.2005, lk 41